’n Dertienjarige kind is Sondag ten aanskoue van sy maats deur ’n krokodil in die Sabierivier naby Hazyview gegryp.
Volgens kapt. Pottie Potgieter van die polisie se duikeenheid is hulle Sondag ongeveer 16:00 na die gebied ontbied nadat ’n groep kinders wat in die rivier geswem het, alarm gemaak het.
AO André de Lange en kapt. Joey Potgieter het Sondagaand die rivier gefynkam vir die kind se liggaam, maar het niks gekry nie.
Volgens Potgieter was dit duidelik dat die kind wel deur ‘n krokodil beetgekry was. Die dier het die liggaam waarskynlik weggesteek, wat die soektog bemoeilik het.